cyanic-selkie/wikianc huggingface dataset:
Snoa
Den lengua diario, Israelitonan ta usa e palabra bet knesset (kas di assemblidat). Hudiunan di Ashkenazi su desendentenan tradishonalmente ta usa e palabra "shul" (huntu ku e palabra aleman schule, skol) den bida diario. Hudiunan spaño i portugues ta jama e snoa un esnoga. Hudiunan perhiko anto Hudiunan di Karaite ta usa e termino Kenesa, ku ta deriva de e palabra armaniko, anto un par di Hudiu arabier ta husa e palabra knis.
Tera
E artikulo aki ta bai over di e planeta, pa otro uso mira Tera (desambiguashon)
Tera (òf planeta Tera; símbolo: ) ta e di tres planeta for di solo. Ademas e ta esun di mas denso i e di sinku planeta mas grandi den nos sistema solar. E ta un di e kuater planeta terestre di nos sistema solar. Tin biaha sa yam'é tambe Mundu, e Planeta Blou òf su nomber latin, Terra.
Thomas Blossom
Thomas Blossom a nase na aña 1580 na Cambridge,Cambridgeshire na Inglatera su kasa tabata yama Anna Heilson tambe nasé na Cambridgeshire,nan tabatin tres yu Thomas jr.(1620-1650),Ellizabeth (1620-1713),i Peter Blossom (1627-1706) tur e yanan a nase na Leiden (Hulanda).Fio desendensia nan di Thomas Blossom a nase kuater presidente i un visa-presidente di Merka. Pa sigi den kuminsamentu di siglo 1900 por mira e presidente nan i visa-presidente ku a nase fio desendensia nan di Peter i Elisabeth Blossom a nase George Herbet Walker Bush nasé na aña 1918 (Milton) su kasa ta Barbara Pierce, fio nan matrimonio a nase George Walker Bush (New Haven), tata ku yu tabata presidente di Merka. Fio desendensia di famia Blossom a nase tambe Stanley Armour Dunham (New Haven) su kasa tabata Madelyn Lee Payne nan yu tabata Ann Dunham nasé na aña 1942 ku tabata kasa ku Barack Obama senior(Kenia) fio nan a nase Barack Obama jr.(Honolulu,Hawai) el a kasa ku Michelle Robinson, nan tin dos yu Malia Ann Obama nase na 1998 i Natasha Obama nase na 2001.
Stanley Armour Dunham (1918-1992) tabata un famia leu di Harry S Truman (1884-1972) ku tabata presidente di Merka na aña 1945- 1953 i tambe nan tabata Famia di Dick Cheney ku ta visa-presidente bou di presidente George W Bush.
Oséano indio
E Oséano indio ta e divishon di oséano di tres mas grandi na mundu, kubriendo aproksimadamente 20% di e superfisie di mundu. E ta mará na parti nort dor di e subkontinente indio; na e parti west dor di Ost-Afrika; na e parti ost pa Indochina, e Islanan Sunda i Australia; anto na e parti sur dor di e Oséano Sur of (dependiendo di e definishon) pa Antártika. E ta e uniko oséano yamá na un pais, India.
Ska
Ska ta un tipo di músika ku a originá na Jamaica i tabata popular den añanan sesenta di siglo binti. E músika a evalua despues den loke awendia ta konosí komo reggea. Den añanan ochenta di siglo binti e músika tabatin un "revival" na Oropa, ora ku gruponan britániko a popularisá e músika.
Quebec
Quebec (franses: Québec) ta un provinsia di Canada. E tin un poblashon di mas of menos 7.903.001 habitante (2011) i un area di 1.542.056 kilometer kuadrá.
E gran mayoria di e habitante di Quebec ta di desendensia franses. E idioma ofisial di Quebec ta franses. Siudatnan grandi di Quebec ta Montreal y Quebec City.
E promé minister ta François Legault (CAQ).
Prome Guera Mundial
E Prome Guera Mundial tabata un guera global ku a konsentra su mes riba Oropa. E guera a kuminsa riba 28 di yüli 1914 i a dura te ku 11 di novèmber 1918. Mas ku 9 mion kombatiente i 7 mion sivil a fayese komo resultado di e guera akí, un sifra di morto ku a keda kousá pa e sofistikashon industrial i teknologiko di e beligerantenan i e stankamentu taktiko. E guera ta un di e konflikto nan mas mortal den historia i a prepara e kaminda pa varios kambio polítiko radikal, inkuiendo revolushon den varios di e paísnan enbolbí.
E guera a atraé varios di e paísnan ekonomikamente mirá mas grandi, asemblá den dos aliado opuesto: E Aliadonan (basá riba e Tripel Entene di Reino Uni, Fransia i e Imperio Rusiano) i e Podernan Sentral di Alemania i Austria-Hungria. Aunke ku Italia tabata miembro di e Tripel Aliansa huntu ku Alemania i Austria-Hungria, e no a uni ku esakinan den e Podernan Sentral, komo ku Austria-Hungria a tuma e ofensivo, kual tabata kontra di e kondishonnan di e aliansa. E aliansanan aki a keda reorganisa i ekspande mientras mas país a drenta e guera: Italia, Hapon i Merka a djòin e Aliadonan i e Imperio Otomano i Bulgaria a join e Podernan Sentral. Mas ku 70 mion personal militar, inkluyendo 60 mion oropeo a keda mobilisá den un dje gueranan mas grandi den historia. E evento ku a kondusí an inisio di e guera tabata e asesinato di Franz Ferdinand di Austria, heredor di trono di Austria-Hungria, riba 28 di yüni na man di e nashonalista Yugoslaf Gavrilo Princip di Sarajevo. Esaki a kondusi na un krisis diplomatiko na momentu ku Austria-Hungria a duna Reino di Serbia un ultimatum i varios aliansa internshonal ku a keda formá den e dekadanan pasá, a keda invoká. Denter di algun siman, varios paísnan tabata na guera ku otro i e konflikto a plama lihe mundialmente.
Riba 28 di yüli, Austria-Hungria a deklara Serbia guera i subsekuentemente a invadi esaki. Na momentu ku Rusia a mobilisa su forsa militar komo sosten pa Serbia, Alemania a invadi e paísnan neutral Bélgika i Luxembourg prome ku el a move den direkshon di Fransia, kual a pone ku Britania a deklara Alemania guera. Despues ku a bin un paro na e marcha di Alemania den direkshon di Paris,a instala un bataya di desgaste na loke a bira konosí komo e Frontera Wèst, den kua por a nota tiki kambio te ku na 1917. Na mes momentu, na e Frontera Ost, e ehersito Rusiano a gana esnan di Oustria-Hongaria, pero durante di invashon di Ost Prusia a keda interumpi pa e Alemannan. Na november 1914, e Imperio Otomano a join e Podernan Sentral, habriendo fronteranan na Caucasus, Mesopotamia i Sinai. Italia ta uni ku e Aliadonan na 1915 i Bulgaria ku e Podernan Sentral den e mesun aña, mientras ku Romania ta djòin e Aliadonan na 1916 i Merka ta djòin e Aliadonan na 1917.
E gobiernu rusiano a kai na mart 1917 i e revolushon ku a sigui na novèmber a buta ku e rusianonan a sera un tratado, yamá e Tratado di Brest-Litovsk.
1920
1920 ta un schrikkeljaar kuminsando riba un djaweps riba e kalènder gregoriano.
A sosodé
Yanüari
Febrüari
Mart
Aprel
Mei
Yüni
Yüli
Òktober
Novèmber
Desèmber
A nase
Febrüari
Aprel
Mei
Yüni
Ougùstùs
Sèptèmber
Òktober
Novèmber
Desèmber
A fayesé
Yanüari
Mart
Aprel
Mei
Yüni
Yüli
Desèmber
Medio di transporte
Un medio di transporte ta un artefacto tecnico cu un funcion principal pa transladamento di persona y bienes (huridico ta "asunto") den trafico. Tin un scala amplio na e posibilidadnan:
Siudad di Panama
Siudat di Panama ta kapital i e suidat mas grandi di Panama. Siudat di Panama tin un poblashon ta mas of menos 880.691 habitante (2013) i un área di 275 kilometer kuadrá.
Cihuela
ta un pueblo di Soria.
Tsunami
Tsunami (hapones: 津波, literalmente: 'ola di haf'), ta un mareyada (hulandes: vloedgolf) ku ta surgi di un maremoto (temblor den laman). Un maremoto ku surgi den oséano hundu no ta hasi nada ainda i ta difísil lokalisá, ei no ta surgi ola grandi di tsunami, e ta forma un bulto chikitu riba oséano ku niun barku no ta sinti'é, pero si e maremoto tin un magnitut di 9.0 òf mas, riba eskala di Richter.
E plachinan tektóniko ku ta primi na otro ta surgi preshon enormemente unda e plachi oseániko ta hala pasa bou di e plachi kontinental i hisa e fondu di laman 30–60 meter ku e masa di awa ku ta bini kune, ta bai forma e ola di e tsunami ku altura 10 a 20 meter. E ola di tsunami aki tin mas o ménos velosidat di 500 òf 1000 km/o riba oséano. Si e fenómeno aki surgi den fraktura ku ta kore dilanti di kosta di un isla òf kontinente unda laman no ta hundu e ta oumentá den un tsunami destruktivo, e ta haya un otro forma riba laman di kosta ora esaki ta hala bai bèk. Ora e ta alkansá kosta e parti dilanti di ola ta retrasá, su tras ta oumentá miónes liter di awa mas, alsa e ola 10 meter òf mas promé k'e bira basha riba kosta òf un siudatnan riba liña di kosta, manera a sosodé na Sendai (Hapon) kasi nada no ta keda para.
E volkan Krakatou
Un siglo pasa riba 26 di ougùstùs 1883 e volkan Krakatou riba e isla Anak Krakatou di Indonesia a eksplotá. E eksploshon tabata enorme i katastròfal, te na kosta di West Australia por a tend'é. Efekto di e katastrofe tabata mundial. Stofnan fini di e volkan a bai altu den atmosfer i kousá skuridat den dia, hopi añanan despues tabata un katastròfe pa naturalesa, stof di e volkan a kai te riba Merka. Dor di e ekploshon e seru i un parti mas grandi di e isla a desparsé bou di awa i kousá un tsunami destruktivo den historia ku ola di ku 40 meter altu. E tsunami a kousá bida di 36.000 hende riba area di kosta di e islanan den besindario i paisnan na Oséano indio. Olanan di e tsunami a yega kosta di Afrika, west di Merka i Sur Amérika. E isla no ta hopi konosí, pero e tin un historia grandi. Despues di aña 1883 ku e isla desparsé kompletamente, na aña 1900 tabatin un erupshon bou awa i na 1927 e isla a subi 9 meter riba awa. Despues di e siguiente erupshonnan e isla tabata na aña 2005 tresshen meter riba awa.
Teremoto na Chili
E teremoto di aña 1960 na Chili ku un magnitut di 9,5 riba eskala di Richter tabata esun di mas fuerte di siglo 20. E tabata un maremoto ku a surgi 160 km riba kosta di Sùit Chili dia 22 di mei 1960. E maremoto a kousá hopi bida i daño na e pais i tambe na area di kosta di paisnan na Osean Pasifeko despues ku a surgi un tsunami. Kousa di tsunami tabata un pida di e plachi Nazca ku a pasa bou dje plachi Sùit Amerikano, 15 minüt despues un ola di 25 meter a dal riba kostanan di Chili. E movementu di e plachinan tektoniko a kousá olanan ku a bai 10.000 km leu, 16 ora despues e olanan yega islanan di Hawaï i ainda ola di 11 meter haltu tabata dal riba kosta. Despues di 22 ora olanan di 5,5 meter a yega kosta di Hapon, tabatin hopi daño i viktima riba area di kostanan na Osean Pasifeko
Atjeh (Samatra)
Kasi pa hasi 80 aña despues ku e volkan krakatou i hundí den laman i kousá e tsunami di mas destruktivo di e tempu aya. Lo no tin niun hende mas den e regio ku lo a kede kòrda tsunami di krakatou te ora ku bolbe surgi un tsunami na Hawaï na aña 1964 ku kousá daño i viktima den regio ei i na California. Hopi hende no tabata korda mas riba e maremoto di mas fuerte den historia di aña 1960 ku a pasa Chili, aya a surgi tambe un tsunami ku a hasi hopi daño na Sùit i Nort Amerika i henter e regio di Oséano Pasífiko. Despues di e 2 tsunami ei ekspertonan riba tereno di geologia kier a bini ku un sistema pa avisá tsunami na tempu, pero hopi pais den regio a haya ku e sistema ta bai kosta kopi sen pa loke kisas ta pasa un bes den 100 aña. Pero dia 26 desèmber 2004 den oranan di mainta a yaga ora ku niun hende no pensa riba, un maremoto ku'n magnitut di 9,0 riba eskala di richter den laman na kosta di Atjeh provinsia di Sumatra (Indonesia). E maremoto tabata 30 km bou di nivel laman unda e plachinan tektoniko di mas importante di lithosfer a dal pasa bai bou otro i hisa e fondo di laman 40 meter ku a surgi un tsunami destruktivo ku a kousa 250.000 viktima. Solamente riba e isla Sumatra kaminda un parti di e siudat Banda Aceh a desparsé kompletamente i den region ei 167.000 hende a bira viktima. E ola a keda kore 3000 mia riba oséano bai te kosta di Afrika; na Somalia el a hasi daño i kosta bida hende i tambe paisnan den region. E ola a keda kore ku e mes energia ku el a surgi bai Sri Lanka, India, Tailandia, Malasia i otro islanan di Indonesia. Riba kosta di paisnan na Oséano indio hopi hendenan di diferente nashonalidat a bira viktima, turistanan ku tabata pasa vakashon den region na momentu di e tsunami.
1922
1922 ta un aña komun kuminsando riba un djadumingu riba e kalènder gregoriano.
A sosodé
Yanüari
Febrüari
Mart
Aprel
Mei
Yüni
Yüli
Ougùstùs Sèptèmber
Òktober
Novèmber
Desèmber
A nase
Yanüari
Febrüari
Mart
Aprel
Mei
Yüni
Yüli
Ougùstùs
Sèptèmber
Òktober
Novèmber
Desèmber
A fayesé
Yanüari
Febrüari
Mart
Aprel
Mei
Yüni
Yüli
Sèptèmber
Òktober
Desèmber
Lisboa
Lisboa ta kapital di Portugal. E siudat tin un area di 100,05 kilometer kuadrá i un poblashon di 545.245 habitante (2011).
Bo luga den Shelu
"Bo luga den shelu" ta e di dos kantika oficial di e kantante kurasoleño Brian Dekkers. E kantika a wordu pone riba e lista di esnan mas toka na radionan di Kòrsou. Riba Youtube e kantika a haña mas ku 26,000 views den menos ku 1 luna, loke ta hasie esaki un di Dekkers su miho kantikanan siguiendo No wori ku a han mas ku 420,000 views.
Background
E video clip titulá Bo Luga Den Shelu (Your place in Heaven) a wordu graba den e weekend di prome di september 2010 na Hulanda bao direkshon di Selwyn de Wind.
Hugo Chávez
Hugo Rafael Chávez Frías (n. 28 di juli 1954 na Sabaneta, Venezuela - † 5 di maart 2013 na Caracas) tabata un politico Venezolano, cu a sirbi desde 1999 te su fayecimiento como presidente di Venezuela. Chavez tabata lider di e Movimiento Revolucion Bolivariana-200. E tabata promove un doctrina politico di democracia participativo, socialismo y Latin America i cooperacion Caribense, i tabata un critico di neoliberalismo, globalisacion i politica exterior di Merca.
E meta di su mision bolivariano tabata pa combati malesa, alfabetisacion, desnutricion, pobresa y otro mal social. Den asuntonan exterior, Chavez tabata contra e Washington Consensus door di yuda model alternativo di e desaroyo economico y ela pidi cooperacion entre e nacionnan pober, especialmente esnan di Latino America. Su influencia politico den Sur America (uzo di petrolio di Venezuela) y su relacion di confrontacion ku Merka a dun'e un profil geopolitico halto, i komo resultado e revista Time a inclui e den e lista di e personanan mas influyente rond mundo (100 most influential people) den 2005 y 2006.
Operation Zamora
Na 1989, Carlos Andrés Perez a wordo elegi como presidente di Venezuela. Ela priminti e pueblo Venezolano ku e no lo traha hunto ku e IMF i e Washington Consensus di e gobierno Mericano, pero a hasi al contrario ora ela tuma e puesto. Protestanan contra di Perez su gobierno a resulta den opresion violento i masacre di protestantenan na man di polis politico i e ehersito. E evento aki a keda conoci como El Caracazo. E gobierno di Perez a declara cu 276 morto a cay, pero otro organisacionnan ta estima cu e cantidad di morto tabata mas halto ku 2.000. Chavéz, ku na e momentu ey tabata un funcionario militar, no a participa den e accionnan.
Despues di e Caracazo, Chávez a plania un golpe di estado contra di e gobierno di Perez, bou di e nomber "Operacion Zamora". E golpe a wordo intenta riba 4 di februari 1992, pero a fracasa. Chavez a entrega su mes na gobierno i despues na television a bisa cu e la fracasa solamente "por ahora" (pa awo). Durante di su encarselamento, Chavéz su popularidad a crece, especialmente entre e pobernan di Venezuala.
Presidencia
Chavez a funda e partido politico, Movimiento V República, despues di a faya di derota presidente Carlos Andrés Pérez na aña 1992. Chavez a wordo elegí como presidente na aña 1998 ku un campaña pa yuda e mayoria di e pobernan na Venezuela. Ela gana cu 56.20% di e votonan contra di Henrique Salas Römer, un economista educa na universidad di Yale, ku a recibí 39.97% di e votonan. Na juli di 2000, Chávez a wordo reelegí como presidente, ganándo cu 59.76% di e voto contra Francisco Arias Cárdenas ku a participa cune den e golpe di estado di 1992. E aña ey, Chávez a cuminsa exporta petrolio pa Cuba den un interkambio pa docternan Cubano. E prome protesta contra su gobierno a tuma luga na januari di 2001 como resultado di reformanan di educacion cu lo a introduci mas elementonan di e Revolucion Bolivariana den bukinan di skol.
Na december 2006, Chávez a wordo reelegi pa un di tres mandato como presidente di Venezuela. Ela gana ku 63% di e voto contra di, entre otro, Manuel Rosales. Riba 15 di december 2006, Chavéz su partido a uni forsa ku otro partidonan socialista cu a apoye den pasado pa forma un partido mas grandi yama "Partido Socialista Unido Venezolano" (PSUV). Den 2007 a miembrecia di e partido a crece bira 5.7 miyon hende. Na juni 2011, Chávez a anuncia ku e tabata recuperando di un cirugia pa saca un tumor canceroso. Mas despues, e gobierno Venezolano a declara ku e tumor no a wordo saca completamente.
Na October 2012, Chávez a gana su di kuater eleccion pa presidencia, contra di Henrique Capriles Radonski, ku 54% di e voto mientras Capriles a haña 45% di e voto. Riba 5 di mart 2013, Nicolás Maduro a anuncia e morto di presidente Chávez. No a wordo revelá ki tipo di cancer Chávez ta tin, ni tampoco ki tipo di tratamento ela ricibi. Un luna despues, Chávez su vicepresidente Maduro a wordo elegí komo presidente di Venezuela.
Belmopan
Belmopan ta kapital di Belize. E tin un área di 32.78 kilometer kuadrá i un poblashon di 16.451 hende (2010).
Gómara
ta un munisipio spaño den provinsia di Soria, region di Castilia i Leon.
Jonathan Schoop
Jonathan Rufino Jezus Schoop (n. 16 di òktober 1991 na Willemstad) ta un pelotero profeshonal kurasoleño ku aktualmente ta hungando na posishon di segunda base ku e ekipo di Milwaukee Brewers den Major League Baseball.
Karera profeshonal
Promé ku Schoop a subi den liga grandi, el a partisipa na e Little League World Series pa Kòrsou na aña 2003 i 2004. Schoop a firmá ku ku e ekipo di Baltimore Orioles komo agente liber na aña 2008. Na aña 2011, Schoop huntu ku e pelotero Manny Machado a representa Orioles na e 2011 All-Star Future Game. El a gana e Brooks Robinson Minor League Player of the Year, duná na e miho pelotero den e sistema di liga menor di Orioles.
Schoop a forma parti di e tim nashonal di beisbòl hulandes na e European Baseball Championship 2012.
Promé ku inisio di e temporada di 2012, Baseball America a nombra Schoop komo e terser mihó prospekto di Orioles i e di 82 enté.
2013
Schoop a wòrdu yamá ariba for di e ekipo Triple-A di—Norfolk Tides]] riba 3 di sèptèmber 2013.
Den su primer turno na bate den liga grandi riba 25 di sèptèmber, Schoop a bati un hit riba e picher Esmil Rogers di e ekipo di Toronto Blue Jays. Dos turno despues, Schoop a bati su promé home run riba e picher Kyle Drabek, ku un distansia di 430 pia. El a kaba e wega di 2-3 ku un home run, un RBI i 3 kareda empuhá. Den 5 partido di e Liga Major, Schoop a kaba e wega ku 4 hit, un home run i un RBI.
2014
Riba 9 di aprel 2014, Schoop a bati su di dos home run riba e picher Masahiro Tanaka di e ekipo di Yankees kual a yuda e ekipo gana e partido ku un skor di 5-4. Den 137 partido den 2014, Schoop a bati .209 ku 16 home run i 45 RBI. Ku Orioles finalisando 96-99, e team a logra nan promé titulo den e AL East Championship for di 1997.
2015
Riba 11 di aprel 2015, Schoop a bati su promé grand slam den su karera riba e picher Todd Redmond di e ekipo di Toronto Blue Jays. Durante di un partido kontra di e ekipo di Boston Red Sox riba 17 di aprel 2015, Schoop a sufri un leshon, kual a pone ku mester a inklui'é riba e lista di hungadó leshoná.
Bida personal
Sharlon Schoop, ruman chikí di Jonathan, aktualmente ta forma parti di e ekipo di Bowie Baysox.
Ferrari
Ferrari ta un compania italiano-hulandes di automovilnan deportivo categoria luho cu sede na Maranello (Italia). E a funda e 1929 por un piloto di auto di competishon, Enzo Ferrari, cu e nomber di Scuderia Ferrari, construyendo automovilnan di competishon y, mas tarde, e 1947, fabricando autonan deportivo.
Mongolia
Mongolia "Монгол улс" na Mongoles. Ta un pais den e kontinente Asia. E kapital di Mongolia ta Ulan Bator. Mongolia tin 3 mion habitante. Tambe e ta e di diesocho pais mas grandi pa area geografiko, kubriendo mas ku un mion kilometer kuadrado.
Washington D.C.
Washington D.C. ta e kapital di Estadonan Uni di Merka. E poblashon di Washington D.C. ta suma 672 228 habitante (2015) y di e área metropolitano ta suma 6 097 684 habitante (2015).
Skylar Dayne
Skylar Capriles, nomber artistiko Skylar Dayne, (n. 25 di yüli 1996 na Kòrsou) ta un kantante kurasoleño, ku ta gosa di popularidat riba Youtube.
Club de Gimnasia y Esgrima La Plata
Club de Gimnasia y Esgrima La Plata (abrevia Gimnasia La Plata) ta e club mas grandi di futbol di La Plata,(Argentina). Su actividad principal ta futbol masculino den prome division di Argentina. Fundá oficialmente dia 3 di juni 1887 e club ta esun mas bieu y ainda activo cu participacion den e competencia Argentino. Nan ta considera nan mes e club mas bieu di Sur Amérika, aunke otro clubnan manera Lima Cricket & Football Club a wordo lanta mas prome.
Algun (ex-)futbolista di Gimnasia La Plata:
Algun (ex-)futbolista di Real Madrid:
Kosta di Marfil
Kosta di Marfil, ofisialmente Republika di Kosta di Marfil, ta un pais den Afrika i ku tin frontera ku Liberia, Guinea, Mali, Burkina Faso, Ghana i e Golfo di Guinea. E kapital di e pais ta e Yamoussoukro. Kosta di Marfil tin un area di 322.463 kilometer kuadrá i un poblashon di 26.378.274 habitante (2020).
Volkswagen
Volkswagen, abreviá VW, ta un empresa aleman di vehikulo automotris ku tin su sede na Wolfsburg, Alemania. Funda na 1937 e tabata e produktor di outo mas grandi segun benta mundial na 2016 i 2017. E ta konosi pa su modelo ikóniko "Beetle"". Su merkado mas grandi ta China.
Tallinn
Tallinn ta kapital i e siudat mas grandi di e pais Estonia den Oropa.
Sida
Sida (Sindrom di Inmuno Deficiencia Adkiri) of miho conoci mundialmente AIDS (Acquired Immune Deficiency Syndrome) ta un malesa di caya causa pa un retrovirus HIV.
Malesa desconoci
Na kabamento di aña 70, insio di aña 80 a plama un malesa no konosi na Merka y Europa. E karakteristika di e malesa aki tabata, ku e resistensia di e persona afekta a wordu infekta, nuebe for di dies pashent tabata homosexual y 98% tabata homber. E tabata mustra manera un 'malesa di gay', manera hopi korant a reporta, p'esey hende tabata papia den prome instante over di GRID (Gay-Related Immunodeficiency). Despues e indikashon aki no tabata korekto. Den 1982 a bira kla ku uzado di droga y esnan ku ta sufri hemofolia por haya e enfermedad aki. Tranfusion di sanger ta mustra ku ta wordu infecta cu e malesa aki. E malesa aki a haya un nomber prome ku e patogeno a wordu haña: Acquired Immune Deficiency Syndrome.
Tera (elemento klasiko)
E artikulo aki ta bai over di e elemento klásiko, no konfundi esaki ku Tera. Tera, huntu ku awa, kandela i aire, ta un di e kuater elemento klásiko ku tabata keré ku ta konstituí tur kos den universo dor di varios sivilisashon klásiko, notabelmente e griegonan. Su presensia ta manifiesto den tur e religion i nan ritonan, den e filosofía esotériko, alkímika i den astrologia. E ta wòrdu konsidera "pasivo i femenino", meskos ku e elemento awa, miéntras ku e elementonan tera i awa ta wòrdu konsidera "aktivo i maskulino".
Montreal
Montreal (franses: Montréal) ta e siudat mas grandi den provinsia di Quebec, Canada. E siudat ta situá meimei di e isla di Montreal. Montreal tin un poblashon di 1 620 693 habitante (2006) y su área metropolitano tin 3 635 700 habitante (2006). 53% di e poblashon di e isla di Montreal ta papia franses i 18% ta papia ingles.
Quebec City
Quebec City (Québec (ville)) ta kapital di provinsia di Quebec, Canada. Quebec City tin un área di 484,10 kilometer kuadrá i tin un poblashon di 540.994 habitante (2015).
Awa (elemento klasiko)
E artikulo aki ta bai over di e elemento klásiko, no konfundi esaki ku Awa.
Llama
Un llama ta un tipo di kamél ku ta aparese primariamente na Sur Amérika. For di tempunan pre-hispaniko nan ta wòrdu usa komo bestia di karga peso dor di kulturanan den Andes.
Awa (elemento klasiko)
Awa, huntu ku kandela, tera i aire, ta un di e kuater elemento klásiko ku tabata keré ku ta konstituí tur kos den universo dor di varios sivilisashon klásiko, notabelmente e griegonan. Su presensia ta manifiesto den tur religion i nan ritonan, den e filosofía esotériko, den alkímika i den astrologia.
Estonia
Estonia, ofisialmente Repúblika di Estonia (na estoniano: Eesti Vabariik), ta un pais chikitu den e parti nort di Oropa, situá den region baltiko. E ta un e tres pais baltiko ku a rekobrá su independensia na aña 1991. Su teritorio ta konstitui di e parti kontinental i 2.222 isla den Laman Baltiko. E pais tin frontera ku Suesia, Finlandia, Rusia i Letonia. Estonia tin un poblashon di 1,332,893 habitante i su kapital ta Tallinn.
Suisa
Suisa ta un pais den Oropa. E kapital di Suisa ta siudad di Berna. Suisa tin un area di 41.285 kilometer kuadrá i un poblashon di 8.401.120 (2016) habitante.
La Losilla
ta un un munisipio spaño den provinsia di Soria, region di Castilia i Leon. E tin 17 (2004) habitante.
Isla Bouvet
Isla Bouvet ta un isla den Antártika, situá den e parti suit di Oséano Atlántiko. E ta e isla mas distante na mundu i ta inhabitá.
FC Twente
Algun futbolista ku ta/tabata hunga pa FC Twente ta:
Monteagudo de las Vicarías
ta un pueblo di Soria.
Horcan
Un  horkan, ciclon, tifon of taifoen ta un tormenta tropical, na unda e velocidad di biento di e dremp'i horacan ta excede. Un horcan ta bin di un tormenta tropical si esaki ta baha di fors'i biento 12.
Horcan sa bin di tropico of subtropico, pero no cerca di e evenaar, door cu e efect'i coriolis ta hopi suak.
Un tormenta sin caracteristica tropical di e dremp'i horacan cu ta excede ta un tormenta cu fors'i horcan.
Tin tres caracteristica di un horcan:
Diferente nomber
E ta haya e nomber si e tormenta tropical cu velosidad di bientu di 12 Beaufort i si dremp'i horakan ta excede.
Merka
Na Merca nan ta papia di horcan si ta den e Lama Atlantico y occidental y parti central di Pacifico. E palabra ta origina di Huracan, nomber di e dios di biento y destruccion cerca e Mayanan den Mexico y America Central (hurricane den Ingles, Ouragan den Frances y Huracán den Spaño).
Azia
Nan ta papia di taifoen of cycloon. Tambe skirbi tyfoon. Esaki ta bin di palabra Ingles typhoon, pero pa hopi nan ta pronunci'e robes.
Australia
Hopi ta kere cu na Australia un horcan ta yama willy-willy, pero esey no ta berdad. Un willy-willy ta un nomber Aboriginal pa hoos of warwaru (dust devil). Na Australia ta gewoon yam'e horcan.
Grand slam
Den beisbòl un grand slam ta nifika ora un hungadó bati un home run ora tur base ta okupá ("base yen"), asina empuhandó kuater kareda, kual ta e maksimo di kareda ku por empuhá den un hungadá. Segun e Dickson Baseball Dictionary, e termino a originá durante di un wega di karta yamá contract bridge, kaminda un grand slam ta involvi uzó di tur triki posibel. E palabra slam riba su mes, mayoria biaha ta wòrdu asosiá ku un zonido duru, partikularmente ora un porta dal ku hopi forsa; pues dal e porta sera riba e persona su oponente. E termino ta wòrdu uzá den diferente deporte, entre otro gòlf i tènis.
Eventonan notabel
Ta konsiderá Roger Connor komo e promé pelotero pa a bati un grand slam. Esaki a sosode riba 10 di sèptèmber 1881 ora ku e tabata forma parti di e ekipo di Troy Trojans. Aunke Charlie Gould a bati un grand slam ora e tabata forma parti di e ekipo di Boston Red Stockings (Aktualmente e ekipo di Atlanta Braves) den e National Association (NA) riba 5 di sèptèmber 1871, e asosashon NA no ta rekonosí komo un parti di liga grandi pa MLB.
Don Mattingly a buta un rèkòrt di 6 grand slam den un temporada na aña 1987, remarkabelmente e uniko grand slam nan den su karera profeshonal. Travis Hafner a empata e rèkòrt akí na 2006. Na 2009 Albert Pujols a empata e rèkòrt di Ernie Banks di 5 grand slam den un temporada, ku a logra esaki na 1955.
Lidernan di grand slam
Peloteronan marká ku pretu diki aktualmente ta aktivo den liga grandi. 1 - National League rèkòrt
Bejing
Bejing ta kapital di China. Bejing tin un área di 16,801 kilometer kuadrá. E poblashon ta mas of menos 17.430.000 habitante.
Guayaquil
Guayaquil, ofisialmente Santiago de Guayaquil, ta e siudat mas grandi di Ecuador. E ta e puerto prinsipal di e pais. E siudat ta kapital di provinsia Guayas i ta situá na e oria west di Riu Guayas, ku ta desemboká den Oseano Pasífiko na Golfo di Guayaquil. E tin un área di 344.5 kilometer kuadrá i un poblashon di 3.500.000 hende (2014).
Natalee Holloway
Natalee Ann Holloway (☆ 21 di oktober 1986 na Clinton, Mississippi) - a disparce dia 30 di mei 2005 y declará morto 12 di januari 2012) tabata un hóben merikano di 18 aña cu su misterioso desaparicion tabata noticia internacional despues cu el a disparce dia 30 di mei 2005 na Aruba. Holloway tabata biba na Mountain Brook, Alabama, y a gradua for di Mountain Brook High School riba 24 di mei 2005, algun dia promé cu e biahe. Su desaparicion a causa un sensacion den e medionan di comunicacion Mericano. Su restonan no a ser haña.
Montevidéu
Montevidéu of Montevideo ta kapital di e Uruguay. Montevidéu tin un poblashon ta mas of menos 1.305.082 habitante (2011) i un area di 201 kilometer kuadrá.
1923
1923 ta un aña komun kuminsando riba un djaluna riba e kalènder gregoriano. Pasku Grandi a kai riba dia promé di aprel.
A sosodé
Yanüari
Mart
Aprel
Mei
Yüni
Yüli
Ougùstùs Sèptèmber
Òktober
Novèmber
Ortografia di Papiamento
Ortografia di Papiamento ta referi na e ortografia uza na Aruba cu ta basa riba e principio etimologico. Mientras Papiamento ta e idioma crioyo di Aruba, Corsou y Boneiro e ultimo dos islanan ta uza principalmente un ortografia segun e principio fonologico.
1923
A sosodé
Desèmber
Ortografia di Papiamento
E diferencia basico entre e dos principio aki ta cu e sistema fonologico ta skirbi palabra uzando un signo pa cada zonido, mientras esun etimologico ta skirbi palabra segun su origen. Ehempel ta e palabra fia di Ingles job (ortografia Ingles):
1923
A nase
Febrüari
Ortografia di Papiamento
Historia
Durante aña 1976 Gobierno di Aruba a aproba e ortografia di Aruba, cu a drenta na vigor na aña 1977.
1923
A nase
Mart
Ortografia di Papiamento
Historia
Na aña 1992 Minister di Bienestar General a nombra un comision cu e meta pa reformula, elabora y amplia e ortografia oficial. Cu otro palabra pa haci e reglanan mas cla, mas comprendibel y facil pa aplica. Sinembargo nunca a logra oficialisa e version amplia y adapta di ortografia.
Piaya cayana
Piaya cayana ta un espesie di para ku ta biba na Sur Amérika, Amérika Sentral i Islanan ABC.
Ortografia di Papiamento
Historia
Departamento di Enseñansa a bolbe inventarisa tur comentario y recomendacion di diferente instancia den comunidad na final di aña 2006 y durante 2007. Despues cu a analisa y adapta e ortografia amplia a presenta na Minister di Enseñansa "Ortografia di Papiamento- version juni 2007" cu e peticion pa inicia e proceso di legislacion. Na juli 2007 Parlamento a expresa su sentimento positivo pa cuminsa uza e ortografia aki en espera di su legislacion.
Aruba
Aruba, un isla situa den e parti zuid di e Lama Caribe 27 km noord di e peninsula di Paraguaná na Venezuela, ta un pais autonomo cu ta forma parti di e Reino Hulandes. E isla ta cubri un area di 193 km2  y desde 2020 ta conoce un poblacion di 108,166 hende. Oranjestad ta e capital di Aruba y na mes momento e ciudad mas habita cu un poblacion estima na 35,000 hende. Aruba ta rondona pa lama y mester comparti frontera di su awanan teritorial cu tres pais. E frontera den direccion oost ta wordo comparti cu Corsou, e fronteranan den direccion zuid y west ta ser comparti cu Venezuela y den direccion noord ta comparti e frontera cu Republica Dominicana. E punto mas halto di Aruba ta e sero Jamanota (188m) cu ta situa den Parke Nacional Arikok na e parti noord oost di e isla, pero e sero mas central y visibel ta Hooiberg (165m). Aruba su posicion central entre Estadonan Uni di Merca y continente di Sur America, democracia stabil, clima leve y sistema di impuesto cu reglanan suave pa compania stranhero a atrae varios negoshi internacional pa establece nan mes riba e isla. Desde 1926 cu e construccion di e refineria pa refina azeta na San Nicolas di Lago Oil & Transport Company y atrobe na 1986 cu inversion di gobierno pa desaroya sector turistico, caminda varios cadenanan hotelero Mericano a establece nan mes na Palm Beach, e economia y poblacion di Aruba a conoce un crecemento rapido cu a pone cu pa casi un siglo Aruba a disfruta di un calidad di bida halto den region Caribe.
Ortografia di Papiamento
Reglanan
E reglanan cu ta sigui ta un resumen simpel di e reglanan describi den "Ortografia di Aruba - version 2009".
1923
A nase
Aprel
Aruba
Epoca Preceramico
Segun Museo Arqueologico[sic] Nacional Aruba, e sitio arkeologico mas bieu na Aruba ta Sero Muskita. Na e sitio aki nan a haña solamente un herment di piedra. Na un otro sitio na Arikok a haña un herment similar. Basa riba e tecnica uza pa completa e hermentnan y nan forma, e arkeologonan ta pensa cu tawatin hende sa bishita Aruba incidentalmente desde 4000 aña pasa caba. E prome evidencia cu tawatin hende bibando riba e isla ta indica cu hendenan a hasi Aruba nan patria desde por lo menos aña 500BC. Nan tawata considera hendenan semi nomadico y tawata jaag, pisca y colecciona nan cuminda y no tawata hasi uzo di agricultura, ni traha ceramica.
Oosterhout
Oosterhout ta un munisipio den e provinsia hulandes Nort Brabant. E munisipio tin 53.170 habitante (31 di mart 2015) i ta kubri un área di 73 km² (di kua 1,14 km² ta awa).
Aruba
Epoca Ceramico
Arkeologonan ta sintetisa cu entre añanan 900 y 1000, un grupo nobo di hende a yega Aruba for di area di Falcon. E grupo aki tawata forma parti di e Caquetionan cu en turno tawata forma parti di un cultura politico den e region, yama e Falcon Costal. Nan tawata uza e lenga tambe yama Caquetio cu ta forma parti di e famia di idioma Arawak. Nan yegada ta marca e inicio di e epoca Ceramico di Aruba. E comunidadnan mas importante di e Caquetionan tawata Tanki Flip, Santa Cruz, Savaneta y tambe Tanki Leendert y Parkietenbos y rond di e comunidadnan tawatin un red di sitionan uza pa pesca, coleccion di cocolishi y agricultura. Ta parse cu e Caiquetionan a habita e isla te algun aña despues di yegada di e Spañonan. Awendia ainda tin cuebanan y baranca rond e isla caminda tin pinturanan haci pa e habitantenan di e isla, pensa di ta mil aña bieu. Investigacion arkeologico aindo no por detemina si e pinturanan ta pinta pa e Caquetionan of pa e prome habitantenan di Aruba.
Oosterhout
Historia
Oosterhout ta forma parti di e Baronie di Breda i ta forma e frontera mas nort di esaki. E fronteranan di e munisipio di Oosterhout a keda praktikamente meskos di semper.
Aruba
Periodo Spaño
Durante un campaña di exploracion na aña 1499, e explorador spaño Alonso de Ojeda a descubri Aruba. E prome indicacion di e isla ta riba un mapa publica na aña 1500 di e continente Sur Americano recien descubri, pinta pa e cartografo Juan de la Cosa. Durante e decada aki, cu autorisacion di Reina Isabel di Castilla y Rey Fernando II di Aragon sin conocemento di Cristobal Colon, e isla a bira un posesion capital di monarkia catolico di Spaña pa e siguiente 135 aña. Prome bou di Gobernacion de Coquivacao, un entidad teritorial administrativo sin poder ehecutivo. Despues di esaki na 1508 Aruba a forma parti di Nueva Andalucia. Desde 1526 e isla a bira parti di recien crea Provencia de Venezuela cu su prome capital sinta na Santa Ana de Coro caminda awe e ciudad Coro den estado di Falcon na Venezuela ta situa. Durante e temporada Spaño, Aruba a wordo despobla y repobla algun biaha cu habitantenan nativo di e otro islanan di e region Caribense cu tawata traha riba plantacion of den mina riba isla di Hispañola, cu tambe tawata bou dominio Spaño.
Oosterhout
Tráfiko i transporte
Oosterhout ta aksesibel pa medio di e A27 i A59.
Aruba
Periodo West-Indische Compagnie
Durante culminacion di Guera di Ochenta Aña na aña 1636, e Shete Provincianan di Hulanda a logra nan independencia di Spaña. Siguiendo e logro aki, un compania funda na Amsterdam yama Geoctroyeerde West Indische Compagnie (WIC) bou mando di Johannes van Walbeeck, a conkista Aruba for di e Spañonan. Na 1674 despues di varios aña cu problema financiero WIC a desolve. Pero debi na demanda grandi pa negoshi den e region Caribense un Tweede Geoctroyeerde West-Indische Compagnie a wordo funda na 1675. E di dos version di WIC a tuma over e teritorionan, flota y establecimentonan di e prome version di WIC. E di dos version di WIC a desolve den aña 1792.
Periodo Colonial
Despues di 1795 Aruba a sigui como colonia di e Bataafse Republiek y despues Koninkrijk Holland. Durante e Gueranan Napoleano y Guera Revolucionario na Europa e Hulandesnan no tawatin e recursonan necesario pa proteha nan colonianan. Esaki a hasi'e posibel pa e marina real Britanico conkista casi tur e colonianan Hulandes rond di mundo. E Britaniconan a ocupa Aruba di 1802 te cu 1816, cu excepcion di un periodo di dos aña entre 1804 y 1806.
Israel
Israel ta un pais den kontinente Asia, region Medio Oriente. E kapital di e pais ta e siudad Herusalem.
Aruba
Reino Hulandes
Desde 1830 Aruba ta parti di Koninkrijk der Nederlanden (Reino Hulandes) den un of otro forma. Te cu 1935 Aruba, hunto cu e islanan Corsou, Boneiro, Sint Eustatius, Sint Maarten y Saba, tabata forma parti di e teritorio yama "Curaçao en Onderhorigheden". Di 1936 pa 1948 a cambia e nomber pa "Gebiedsdeel Curaçao" y di 1948 pa 1986 pa Antias Hulandes. Riba 1 januari 1986 dia cu e Status Aparte a drenta na vigor, Aruba a bira un pais autonomo den Reino Hulandes.
Desde 2 mei 2015 Aruba ta bou di supervision financiero di organo independiente den Reino Hulandes, College Aruba financieel toezicht (CAft). E organo ta duna conseho na Gobierno di Aruba y tambe percura pa ehecutacion di e presupuesto di Aruba keda den balansa y ta dentro di limitenan stipula entre Hulanda y Aruba.
Economia
Aruba tin un economia chikito compara cu otro pais den region Caribe, cu desde 2004 tin un averahe di produccion nacional bruto di 4.2 mil miyon florin pa aña. Aruba su economia ta uno specialisa den turismo, caminda mitar di PNB ta wordo genera den e sector aki. Na aña 2016 e mercadonan turistico mas importante pa Aruba tabata Merca, Venezuela, Canada, Hulanda y Colombia. Merca ta Aruba su pareha di comercio mas grandi y mas importante. Den aña 1840 e mata soculento aloe vera a wordo introduci riba e isla. Funda na 1890 pa Cornelius Eman, Aruba Aloe Balm a cuminsa cultiva aloe na scala grandi. Na un momento gran parti di e isla tawata cubri cu mata di aloe. Durante e tempo aki Aruba a bira e exportado mas grandi di aloe vera na mundo. Na cuminsamento di siglo 20 un otro industria a yega na domina e economia Arubano, e industria petrolero. Arend Petroleum Maatschappij a establece su mes den area di Druif Beach y Lago Oil & Transport Company a establece su mes den centro di San Nicolas caminda tin un baia natural relativamente hundo. E facilidadnan di Arend Petroleum Maatschappij a wordo desmantela ora cu e compania aki a para su operacion na Aruba na aña 1953. Lago a keda opera e facilidadnan na San Nicolas te cu 1985 ora nan a dicidi di termina produccion na Aruba. Durante tempo di Lago Aruba a conoce crecemento economico rapido y tambe infrastructura moderno a wordo introduci rond di e isla.
Prome cu 1985 tabata tin un sector turistico presente riba e isla, pero esaki tabata uno chikito. Despues cu Lago a sera y Aruba a logra su autonomia, e Gobierno di Aruba nobo a dedica placa y atencion pa atrae cadena di hotel mericano pa establece nan mes riba e isla y laga e sector crece. E resultado ta cu awendia tin hopi hotel internacional presente practicamente riba full e costa west di Aruba y tambe tin hopi compania crusero cu ta uza Oranjestad como stop den itinerario Caribense. Aruba ta wordo bishita pa mas cu 1 miyon turista "stayover" tur aña.
Na 2017 Aruba tabatin e concentracion di mas halto di cafenan Starbucks Coffee pa capita den region Caribe y di cuater mas halto na mundo despues di Monaco, Merca y Canada cu 2.7 cafe pa cada 100,000 habitante.
Aruba ta dispone ademas di dos zona di comercio liber, unda bou di cierto condicionnan importacion y exportacion di mercancia i servicionan por tuma lugar liber di impuesto.
Infrastructura
Utilities Aruba NV ta encarga cu e produccion y distribuimento di energia riba e isla. E unico doño di e compania aki ta Gobierno di Aruba. Tin dos compania ta cay bou di Utilities Aruba NV; Water- en Energiebedrijf NV (WEB) y NV Elmar. WEB ta responsabel pa e produccion di electricidad y tambe esun di awa na su planta di desalinacion situa na Balashi. Desde fin di aña 2009 WEB ta cumpra y bende energia produci pa varios fuente di energia sostenibel rond di e isla. Elmar ta suministra e isla cu electricidad produci pa WEB via un red di distribuimento consistiendo di 7 substacion, 34 stacion di cambio y casi 900 transformator.
Moneda
E moneda oficial di Aruba ta e florin. Placa efectivo den circulacion riba e isla ta consisti di moneda rondo den varios tamaño di 0.05, 0.10, 0.25, 1.00 florin; un moneda cuadra cu rand rondo di 0.50 y briyechi di 10, 25, 50, 100 y 200 florin. Aruba ta actualmente e unico pais na mundo cu tin un moneda cuadra den circulacion, pero esaki por causa inconveniencia ora haci uzo di mashin cu ta acepta placa efectivo pasobra nan ta traha pa acepta moneda rondo so.
Na Aruba e dollar Mericano ta acepta casi tur caminda. E florin cu e dollar ta mara na otro abase di un tarifa oficial fiho di AWG 1,79 pa cada US$ 1,00. Cu e resto di monedanan stranhero, incluyendo e euro, e florin tin un tarifa dinamico riba marshe di divisa stranhero. E balor interno y externo di florin ta maneha pa e Banco Central di Aruba (CBA). Tambe e banco ta dirigi e polisa monetario, supervisa e sistema financiero nacional y tin derecho pa traha moneda y imprimi nota di florin. E maneho di e reservanan di oro y divisa ta ser ehecuta pa CBA.
Na aña 2019 CBA a emiti un serie nobo di briyechi pa e florin asina reemplasando e serie bieu cu tawata den circulacion. Apesar di ricibi un rediseño completo cu ta inclui varios caracteristica estetico representando Aruba su cultura, flora y fauna, tambe a introduci caracteristicanan pa seguridad di nivel superior incluyendo printmento cu relief halto, ink cu ta cambia di color y un strepi movibel micro optico di miniatura cu ta hasi uzo di tecnologia patenta. E diseño nobo di e briyechi di 100 florin a gana International Bank Note Society su premio di “Banknote of the Year Award” pa aña 2019.
Transportacion aereo
Aeropuerto Internacional Reina Beatrix ta e unico aeropuerto riba e isla y un di e aeropuertonan mas importante den Caribe. Doño di e aeropuerto ta Aruba Airport Authority NV y ta wordo maneha pa Schiphol Group. Den pasado e terminalnan tawata situa na e pazuid di e pista di aterizaje. A inicia e contruccion di e base di e terminal panort di e pista na 1965 y esaki a ser inaugura na aña 1972. E ultimo expansion grandi cu a tuma lugar tawata na aña 2000. E aeropuerto ta ofrece buelonan directo pa Estadonan Uni, Canada, Sur America y Europa. Conneccion cu otro islanan den Caribe ta limita. Actualmente e aeropuerto tin ocho porta di contact y dos edificio pa check-in: un pa buelonan destina pa Merca y un pa resto di buelonan internacional. Den pasado e aeropuerto a fungi como centro di operacion pa e aerolineanan Air Aruba y Aruba Airlines.
Gobierno y Politica
Aruba ta un pais singular centralisa cu ta un entidad autonomo den e monarkia constitucional di Reino Hulandes. Su teritorio ta constitui e isla di Aruba. Aruba su gobernacion ta tuma forma di un democracia parlamentario, cu e monarca Rey Willem-Alexander como hefe di estado y e Gobernador Alfonso Boekhoudt y Prome Ministro Evelyn Wever-Croes como hefe di e gobierno. E constitucion di Aruba yama e Staatsregeling van Aruba. Simbolonan nacional di e identidad di pais Aruba ta su escudo, himno, bandera, idioma Papiamento, moneda y e shoco.
Na Aruba eleccion pa parlamento (Staten) ta tuma lugar cada cuater aña. E siguiente eleccion ta na 2025. E parlamento tin bintiun miembro cu ta ser eligi directamente door di e pueblo di Aruba. En consulta cu parlamento ta nombra y retira un ministro. E ministronan conhunto ta forma e conseho di ministro (Ministerraad), cu ta consisti te maximo nuebe miembro. E Gabinete di Ministro ta presidia pa e Prome Ministro. E monarca y e ministronan hunto ta forma e Gobierno di Aruba (regering). Hunto cu e resto di e organonan gubernamental (e.o.: ministerionan; KPA; DOW; Impuesto) nan ta forma e aparato gubernamental di Aruba (overheid). E monarca no ta miembro di e gabinete. Na Aruba e monarca ta wordo representa door di e gobernador. E gobernador ta wordo nombra pa un termino di seis aña cu e posibilidad di extende e termino cu seis aña mas.
E poder ehecutivo ta wordo eherce pa e Gobierno di Aruba. E poder legislativo ta sinta den e gobierno y e parlamento. E poder hudicial ta independiente di e poder ehecutivo y e poder legislativo y ta sinta den e Corte. Actualmente e gabinete cu ta administra gobierno di Aruba ta gabinete Wever-Croes II. Den parlamento di Aruba e siguente fraccion nan ta wordo representa: MEP (9), AVP (7), RAIZ (2), MAS (2) y Accion21 (1). E presidente di parlamento ta Edgard Vrolijk.
1923
A nase
Mei
Asunción
Asunción ta kapital i e siudat mas grandi di Paraguay. El a wòrdu funda na 1537.
1923
A nase
Yüni
Yüli
Ougùstùs
Sèptèmber
Òktober
Novèmber
Desèmber
A fayesé
Febrüari
Apango
Apango (sede di e munisipio Martír de Cuilapan), ta un pueblo den e estado di Guerrero, Mexico. E ta situá 35 km for di Chilpancingo, kapital di e estado. E poblashon ta aproksimadamente 4000.
1923
A fayesé
Mart
Aprel
Mei
Cueva de Ágreda
ta un munisipio den provinsia di Soria.
1923
A fayesé
Yüli
Cache
Cache (pronunsia: 'cash'/kæʃ/ na ingles na papiamentu /kaché/) ta un termino uzá den informatika. E ta uza dos manera pa busca informashon of data: un akseso pocopoco i un akseso lihe.
Brasil
Brasil, ofisialmente Repúblika Federativo di Brasil, ta un país mas grandi di tanto Sur Amérika komo Latino Amérika. E tin frontera ku Guyana Franses, Guyana, Sürnam, Venezuela, Colombia, Peru, Bolivia, Paraguai, Argentina i e Oséano Atlántiko. Kapital di Brasil ta Brasília i e siudatnan mas grandi ta São Paulo i Rio de Janeiro. Brasil su superfisie ta enorme y e pais su poblashon ta hopi grandi tambe. Brasil tin 26 siudat i e districto federal unda e kapital Brasília ta situá.
E lenga materno di e poblashon ta e Portugues. E desaroyo di e pais ta hopi grandi tambe.
Ortografia di Papiamento
Dia y luna
Entre e fecha y e luna mester bin preposicion 'di'. Ehempel: 22 di september 2009
Letter c pa zonido [k]
Nos ta pone dilanti di e vocalnan a, o y u cu e letter c pa representa e zonido [k]
Kandela (elemento klasiko)
E artikulo aki ta bai over di e elemento klásiko, no konfundi esaki ku Kandela. Kandela, huntu ku awa, tera i aire, ta un di e kuater elemento klásiko ku tabata keré ku ta konstituí tur kos den universo dor di varios sivilisashon klásiko, notabelmente e griegonan. Su presensia ta manifiesto den tur e religionnan grandi, den e filosofía esotériko, den alkímika, astrologia i mazoneria. E ta "maskulino", meskos ku e elemento aire, miéntras ku e elementonan tera i awa ta wordu konsidera "femenino".
Ortografia di Papiamento
Letter c pa zonido [k]
Ehempel: tecnica - cla - conecta
Nota: nos ta skirbi klapchi cu "k", ta bini di klap (Hulandes), dus klapchi
Ta skirbi e y i semper cu letter k pa representa e zonido [k]